Димитър Донев
Предел

chitanka.info

До тук е лятото.

Нататък —

сбрал облаци

едва, едва —

пристъпва хладен,

дрипав вятър

по оредялата трева.

Обсажда голите баири,

издухва слънцето

и пак

под клони ниски

се провира

и ляга

в мокрия листак.

Но горе

над самия вятър,

под облачния небосвод

тежи обратно

към земята

все още

недостигнат плод.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.